क्रुणाल पंड्या ने कहा - ब्रेक के दौरान स्किल्स पर काम किया, इस साल लय में नजर आऊंगा
NZ vs SL 3rd T20I Match; New Zealand defeated Sri Lanka by 4 wickets in the 3rd T20I match श्रीलंका को 4 विकेट से हराया, टिम सेफर्ट का अर्धशतक, सीरीज पर कीवीयों का कब्जा
IPL में क्रुणाल पंड्या के शानदार ऑलराउंड प्रदर्शन की बदौलत शनिवार रात को लखनऊ सुपर जायंट्स ने सनराइजर्स हैदराबाद को 5 विकेट से हराया। क्रुणाल पंड्या दोहरा प्रदर्शन किया। पंड्या ने 4 ओवर में 18 रन देकर 3 विकेट लिए। उन्होंने हैदराबाद के टॉप ऑर्डर की कमर तोड़ दी।
मैच के बाद उन्होंने न्यूज एजेंसी ANI को दिए इंटरव्यू में कहा, 'मैंने पिछले 4 से 5 महीने में क्रिकेट से ब्रेक लिया। इससे मुझे गेंदबाजी में अच्छा प्रदर्शन करने में मदद मिली। इस साल लय में नजर आऊंगा।'
हैदराबाद के खिलाफ क्रुणाल पंड्या ने तीन विकेट लिए। पहले उन्होंने मयंक अग्रवाल को आउट किया ,फिर अनमोलप्रीत सिंह को LBW किया। आखिर में उन्होंने पहली ही बॉल पर कप्तान मारक्रम को क्लीन बोल कर पवेलियन का रास्ता दिखाया।
पता था कि आज पूरे चार ओवर करूंगा - पंड्या
मैच के बाद पंड्या ने कहा, 'आज का दिन अच्छा था। हैदराबाद में राइट हैंड बल्लेबाजों के होने से मुझे पता था कि आज पूरे चार ओवर करने का मौका मिलेगा। मैं इसके लिए तैयार था। इस समय मैं एक अच्छे हेडस्पेस में हूं, मेरे पास इस बारे में स्पष्टता है कि मैं अपने खेल के बारे में कैसे जाना चाहता हूं, चाहे वह बल्लेबाजी से हो या गेंदबाजी से। इसका रिजल्ट भी देखने को मिला।'
क्रिकेट से ब्रेक लिया - पंड्या 
क्रुणाल ने आगे कहा, 'पिछले चार-पांच महीनों में मैंने क्रिकेट से ब्रेक लिया था, जहां मैं नहीं खेल रहा था। मैं सिर्फ अपनी स्किल्स पर काम करना चाहता था। गेंदबाजी पर खास ध्यान दिया। इस वजह से मैंने सिर्फ वाइट बॉल क्रिकेट खेला। पिछले 2-3 साल में मेरा एक्शन बिगड़ता चला गया था। इसलिए मैं सिर्फ अपने एक्शन पर काम करना चाहता था।'
लय में लौट रहा हूं 
उन्होंने आगे कहा, 'मैं यह याद करने की कोशिश कर रहा हूं कि मैंने पिछले 4-5 साल में कैसा प्रदर्शन किया है। पिछले तीन साल में मुंबई इंडियंस में मेरी भूमिका पूरी तरह बदल गई थी। मैं शुरुआत में 4नंबर पर बल्लेबाजी करता था, लेकिन बाद में 7 नंबर पर आने लगा। इससे मेरा प्रदर्शन खराब होता चला गया। अब मैं वापस नंबर 4 पर बल्लेबाजी कर रहा हूं। इससे वापसी करने में मदद मिलेगी।'
बल्लेबाजी में भी शानदार प्रदर्शन 
लखनऊ के लिए पंड्या ने हैदराबाद के खिलाफ 23 बॉल में 34 रन की पारी खेली। उनसे ज्यादा 35 रन सिर्फ टीम के कप्तान केएल राहुल ही बना सके। पंड्या ने 147.82 के स्ट्राइक रेट से बल्लेबाजी की।